dh-unibe/image-text_koenigsfelden-charters-post-1500 huggingface dataset:
Wir, Lûpolt, von gotz gnaden hˀtzog ze Ostˀrich und ze Stir, ✳ vˀjehen und tuͦn kunt allen den,
die disen brief ansehent und horent lesen, ✳ daz wir von unsˀn ✳ und unsˀre bruͦdˀe wegen ✳ dem erbˀn
ritteˀ ✳ Arnolte von Rinsfelt, ✳ unsˀm dienˀe, ✳ vùr die zwo und dritzig march silbˀs, ✳ die wir im schudig
sint umb ein ros, daz wir von im kouften, ✳ han versetzet ✳ nûn pfunt ✳ und zwelf schilling
pfenninge geltez ✳ uf den guͦtˀen, als hie nach gescriben ist, ✳ ze habend, ze nùtzend und ze nieszend ✳
ime und sin erben ald lange, ✳ untz wir ✳ und unsˀe bruͦdˀe ✳ und erben ✳ die dri pfunt und zwelf ✳
schillinge pfenninge geltez ✳ von ime und sinen erben erlosen mit zwein und dritzig marchen
silbˀs. ✳ und ist ditz daz guͦt. ✳ ze Gebistorf: ✳ uf Johans guͦt von Rus ✳ zehen schillinge vùr ein
swin, ✳ sol siben schillinge wert sin. ✳ uf Weltins den Rus guͦt ✳ vùr ein semelich swin zehen schillīg.
uf Uͦlriches guͦt von Lindˀmag vùr ein semelich swin zehen schillinge. ✳ uf Johans Kloter
guͦt ✳ zehen schillinge vùr ein semelich swin. ✳ ze Nydˀn Wile: uf Heinr₎ Gullehorn guͦt ✳ zwelf
schilling vùr ein swin, sol nùn schillinge wert ist, ✳ zehen schilling vùr ein swin, sol siben
schilling wert sin, ✳ und siben schilling vûr ein swin, ✳ sol fùnf schilling wert sin. ✳ uf Rudolf
Rùsselins guͦt ✳ zwelf schillinge vùr ein swin, sol nùn schillinge wert sin, ✳ zehen schillinge vùr
ein swin, sol siben schilling wert sin, ✳ und siben schilling vùr ein swin, ✳ sol fùnf schilling
wert sin. ✳ ze Obˀn Wile: uf vron Henrinen guͦt ein pfunt und vier schillinge vùr ein swin,
sol ahtzehen schillinge wert sin, ✳ vùr zwei swin ein pfunt, ✳ die sullent viertzehen schilling wert
sin. ✳ uf Ruͦdgˀr Werwiler guͦt ✳ zwelf schillinge vùr ein swin, ✳ sol nûn schillinge wert sin. ✳ uf Uͦlr̄
Rot Ermellins guͦt ✳ zwelf schillinge vùr ein semlich swin. ✳ uf Ruͦdolfes Gullehorn guͦt ✳ zwelf ✳
schillinge vùr ein semlich swin. uf Heinr₎ Seckeler guͦt zwelf schillinge vùr ein semelich
swin. ✳ und uf dˀ mittelosten muli ✳ ze Baden zwen schilling pfenninge geltez. ✳ und ze eim urkunde ✳
dirre dinge ist disˀ brief besigelt mit unsˀm ingesigel, ✳ der ist geben ze Baden, ✳ an dem
samestage vor sant Mauricien tage, ✳ do man zalte von gotz gebùrte dritzehenhundˀt jar ✳
und da nach in dem fùnftzehenden jar. ✳
Königsf. 51
Staatsarchiv
AARGAU
315
Gebistorff xix
umb ix lib̄ xij  h
Gebistorff
✳
umb xxxij marck
silbers um̄ j ross
um̄ j ross
hertzog Lùpolt
A ✳ 73 ✳
K
E ✳ 37 ✳
Kgsf. 51